Tuo viime myrsky
Tuo viime myrsky ei näytä menneen ilman kauheitta seurauksittansa, kuten jo arvatakin sopii. Koivistolta kerrotaan meille seuraavaa: Toista sataa henkeä sai viettää viime keskiviikkoa vasten yönsä jäälautoilla taistellen elämästä ja kuolemasta. Kolmetoista henkilöä on vieläkin kadoksissa Seiskarin saarelta. Kuusi hattua on löydetty tuuliajolta. Kaksi henkeä on varmuudella nähty tuulen kiidättävän Vellamon vaahtoisella sula-ulapalla. Minkälainen noitten ihmisten tila liukkailla, kuleksivilla jäälautoilla oli, sopinee jo arvata siitäkin kuin tuon hirveän jumalanilman aikana ei tahtonut pysyä seisoallaan kaupunkimme kaduillakaan.</div>

Lähde 
 Lähde: Wiipurin Sanomat 16.3.1890 sivu 2

Anonyymi
Karjala
Onnettomuudet
Wiipurin Sanomat
1890